Bent’s Fort

Bent's Fort var et handelsfaktori som ble grunnlagt i 1833 av brødrene Charles og William Bent sammen med Ceran St. Vrain i det som nå er Otero County i Colorado. Hensikten var å bedrive handel med cheyenner og arapahoer. Handelsstasjon Fortet som lå ved Santa Fe Trail og Arkansas River ble brukt i perioden 1833-49. Deretter ble handelsstasjonen flyttet til et sted lengre mot øst. William Bent ødela fortet etter å først forgjeves ha forsøkt å selge det til USAs armé. I de år fortet var i bruk som handelsstasjon var det den eneste faste anglo-amerikanske bosetningen av noen betydning mellom Missouri og de meksikanske bosetningene i New Mexico. Fredsmegling Ved fortet ble det ved William Bents megling i 1840 inngått en permanent fred som avsluttet en tiårig periode av intensiv krigføring mellom cheyenner og arapahoer på den ene siden og comancher og kiowaer på den andre. Historisk minnesmerke Området ble erklært som et nasjonalt historisk minnesmerke i 1960 og underlagt National Park Service. Fortet ble rekonstruert i 1976 ut fra originaltegninger og arkeologiske funn. Referanser Litteratur Lavender, David (1972): Bent's Fort, University of Nebraska Press. Mayhall, Mildred P. (1962): The Kiowas, University of Oklahoma Press. Dary, David (2001): The Santa Fe Trail – Its History, Legends, and Lore. Alfred A. Knopf, New York , ISBN 0-375-40361-2. Chalfant, William Y. (1994): Dangerous passage – the Santa Fe Trail and the Mexican War, University of Oklahoma Press, Norman, ISBN 0-8061-2613-2. Eksterne lenker (en) Offisielt nettsted (en) Bent's Old Fort National Historic Site – kategori av bilder, video eller lyd på Commons